'કૅરીક્મી'ને કામ કરતા હવે લગભગ બે વર્ષનો સમય વીતી ગયો છે અને ચાર લોકોની આ નાની અમથી જુનૂની ટીમ હાલમાં દર મહીને લગભગ 350 લોકોના કૅરીકેચર તૈયાર કરવાના ઑર્ડર મેળવવામાં સફળ રહે છે. શરૂઆતી દિવસોમાં તો તેઓ પોતાના આ કામને જમાવવા માટે મિત્રોની અને સહકર્મીઓની મદદ લેવી પડી અને તેઓ આસપાસના લોકોના કૅરીકેચર તૈયાર કરીને તેમને આપતાં. ધીરે-ધીરે જ્યારે લોકોને તેમના કામ વિશે જાણકારી મળવા લાગી, ત્યારે 'વર્ડ-ઑફ-માઉથ' તથા ફેસબૂક પોસ્ટ્સના પ્રચાર દ્વારા પ્રસિદ્ધિ મળવાની શરૂઆત થઈ અને તેના પછીથી પાછળ વળીને જોવાની જરૂર નથી પડી. રિતેશ જણાવે છે કે, "શરૂઆતી દિવસોમાં અમે કેટલાક નાના ઑનલાઈન ખેલાડીઓ સાથે હાથ મિલાવ્યો, જેના પરિણામ સ્વરૂપ અમને નિયમિતરૂપે કામ મળવા લાગ્યું. એક વાર કામ મળવા લાગ્યું, તો એના લીધે અમારી અંદર પણ પોતાના ઉત્પાદનને લઈને આત્મવિશ્વાસનો ભાવ આવવા લાગ્યો, અને સાથે-સાથે અમને લાગવા માંડ્યું કે અમારો ઉત્પાદ બજારમાં વેચવાલાયક છે. ત્યારબાદ પછી અમે ઍમેઝોન, સ્નૅપડીલ, ફર્ન એન્ડ પેટલ્સ વગેરે જેવા બજારના દિગ્ગજો તરફ વળ્યાં. અમે આ ઑનલાઈન માધ્યમોની મદદથી એક સારો અને સુદ્રઢ ગ્રાહક આધાર બનાવતાં, સારું વેચાણ કરવામાં સફળતા પ્રાપ્ત કરી છે. જલ્દી જ અમે પોતાનો એક ઈ-કૉમર્સ મંચને લઈને સામે આવ્યાં અને હાલમાં અમારી પાસે હજારથી પણ વધુ સંતુષ્ટ ગ્રાહકોનું સમર્થન પ્રાપ્ત છે."